- ვფიქრობ, ეს ნაბიჯები მოტივირებულია "ნაციონალური მოძრაობის" ფინანსებში მეტი სიცხადის შეტანით, მაგრამ პოლიტიკურ ბრძოლად ვერ განვიხილავ, რადგან, თვითონ ეს დაფინანსებაც არ არის წმინდა პოლიტიკური პროცესი და უფრო კრიმინალთან შეიძლება გვქონდეს საქმე. მიმაჩნია, ეს ნაბიჯები ქართულ პოლიტიკას უფრო გააჯანსაღებს. მეეჭვება, ამ პროცესს ნეგატიური მხარე ჰქონდეს, თუკი აღმოჩენილი იქნება უკანონობა და ეს უკანონობა აღმოიფხვრება. კანონიერების შემთხვევაში ყველაფერი ძველებურად დარჩება. ხელისუფლებას რომ ვინმეს უკანონოდ დასჯა უნდოდეს, აქამდეც გააკეთებდა, რისი არაერთი მაგალითი გვინახავს წინა ხელისუფლების მმართველობისას, როდესაც ყოველგვარი გამოძიების გარეშე ხელებგადაგრეხილი მიჰყავდათ ფულიანი ხალხი პროკურატურაში. ისმის კითხვა - რას გვაძლევს "ნაციონალური მოძრაობის" აქტიურობა?! - გვაძლევს იმ საფრთხის მოლოდინს, რომ კვლავ გამოჩნდებიან ზონდერბრიგადები და ქვეყნის მშვიდობიანი განვითარების საწინააღმდეგოდ გარკვეული ნაბიჯები გადაიდგმება.